A Collection of Great Dance Songs

A Collection of Great Dance Songs () — ინგლისური პროგრესული როკ-ჯგუფ პინკ ფლოიდის სიმღერების, რომელიც გამოვიდა 1981 წელს, როჯერ უოტერსის თანხმობის გარეშე.

 ისტორია 

ალბომის სახელწოდება ოდნავ ირონიულია, რადგანაც პინკ ფლოიდს არასოდეს დაუწერია საცეკვაო მუსიკა.

გარეკანზე გამოსახულია მოცეკვავე წყვილი, რომელიც თოკებით მიბმულია მიწაზე, გამოდის, თითქოს ისინი არც ცეკვავენ. გარეკანის ავტორი ისევ სტორმ თორგერსონია, თუმცა იგი ფსევდონიმით TCP არის ნახსენები, რადგანაც როჯერ უოტერსთან კონფლიქტის შემდეგ მას პინკ ფლოიდთან თანამშრომლობის უფლება არ ჰქონდა.

სიმღერები კომპილაციისთვის დეივიდ გილმორმა შეარჩია - ვინაიდან აუცილებელი იყო ამერიკულ ბაზარზე ახალი დისკის შეტანა. ალტერნატიული მიქსების სახით წარმოდგენილია „Shine On You Crazy Diamond“-ის I-III, V და VII ნაწილების შეერთება (ანოტაციაში ეს მითითებული არ არის); „Another Brick In The Wall, Part 2“ არის სინგლის ვერსია, რომელიც დასასრულს უახლოვდება მანამ, სანამ ბოლომდე გაიჟღერს „if you don't eat your meat“.

სიმღერა Money ჩაწერილი იქნა ახალი სახით, რადგანაც ამერიკაში კომპანიამ Capitol Records უარი უთხრა კომპანიას Columbia Records ამ სიმღერის გამოყენებაზე. ამის გამო, დეივიდ გილმორმა ახლებურად ჩაწერა სიმღერა, თავად დაუკრა ყველა დასარტყმელ საკრავებზე, გიტარაზე, კლავიშებიან საკრავებზე, ბას-გიტარაზე და შეასრულა ვოკალური პარტიები, ხოლო სიმღერის პროდიუსერის სახით ჩაწერას ესწრებოდა ჯეიმზ გათრი. დიკ პერიმ კვლავ დაუკრა საქსოფონზე. საბოლოო ვერსია სულ ოდნავ განსხვავდება ორიგინალისგან, რაც უფრო მეტად გიტარის სოლოსა და საქსოფონს ეტყობა. ასევე, დასარტყმელი საკრავების პარტიაც საკმაოდ განსხვავებულია.

ამერიკაში, 1982 წლის 29 იანვარს ალბომს ოქროს სტატუსი მიენიჭა. ალბომის ახალი ტირაჟი 1997 (Columbia) და 2000 (Capitol, EMI) წელს გამოიცა.

არსებობს კომპილაციის ალტერნატიული ვერსია - სიმღერების იგივე სიით, მაგრამ განსხვავებული გარეკანით და სახელწოდებით Best Of Pink Floyd, რომელიც გამოვიდა მხოლოდ რამდენიმე ქვეყანაში (მაგალითად, უნგრეთში). მის გარეკანზე გამოტანილია კოლაჟები ალბომიდან Ummagumma.

სიმღერების სია
ორიგინალური გამოცემა

8 არხიანი კასეტა
პროგრამა 1
One of These Days
Wish You Were Here

 პროგრამა 2
Sheep

 პროგრამა 3
Shine On You Crazy Diamond (შემოკლებული)

 პროგრამა 4
Money (1981 წლის ვერსია)
Another Brick in the Wall (Part 2) (შემოკლებული)

პერსონალი
პინკ ფლოიდი
როჯერ უოტერსი - ბასი (Money-ს და Sheep-ის გარდა), წამყვანი ვოკალი - Sheep, Shine On You Crazy Diamond და Another Brick In The Wall, Part 2, ბეკ-ვოკალი, რიტმული გიტარა  - Sheep
რიჩარდ რაიტი - კლავიშებიანი საკრავები და სინთეზატორები (Money-ს გარდა), ბეკ-ვოკალი
დეივიდ გილმორი - წამყვანი და რიტმული გიტარები, წამყვანი ვოკალი - Wish You were Here, Another Brick In The Wall, Part 2 და Money, ბასი - One of These Days, Money და Sheep, ბეკ-ვოკალი , დასარტყმელი და კლავიშებიანი  საკრავები - Money
ნიკ მეისონი - დასარტყმელი საკრავები (Money-ს გარდა), ფრაზა One of These Days-ში
სხვა მონაწილეები
ისლინგტონ გრინის სკოლა - ვოკალები - Another Brick In The Wall, Part 2
დიკ პერი - საქსოფონი - Money
ტექნიკური პერსონალი
ჯეიმზ გათრი - რემასტერინგი
დაგ საქსი - მასტერინგი და რემასტერინგი
TCP (Hipgnosis-ის ფსევდონიმი) - გარეკანის დიზაინი და ფოტოგრაფია

ჩარტები და სერტიფიცირებები

ჩარტები
ჩარტი (1981–82)უმაღლესიპოზიციაავსტრალია (Kent Music Report)14

 სერტიფიცირებები 

 სქოლიო 

კატეგორია:პინკ ფლოიდის კომპილაციური ალბომები
კატეგორია:1981 წლის კომპილაციური ალბომები
კატეგორია:Harvest Records-ის კომპილაციური ალბომები
კატეგორია:Columbia Records-ის კომპილაციური ალბომები
კატეგორია:EMI Records-ის კომპილაციური ალბომები
კატეგორია:Capitol Records-ის კომპილაციური ალბომები
კატეგორია:ალბომები სტორმ თორგერსონის გარეკანის დიზაინით
კატეგორია:ები-როუდის სტუდიებში ჩაწერილი ალბომები
კატეგორია:ალბომები დეივიდ გილმორის პროდიუსერობით
კატეგორია:ალბომები Hipgnosis-ის გარეკანის დიზაინით